श्री तोमर ने कहा, भारत बागवानी का दूसरा सबसे बड़ा उत्पादक है, जो वैश्विक फल और सब्जी उत्पादन का लगभग 12% उत्पादन करता है। वर्ष 2019-20 के दौरान हमने बागवानी में अब तक का सर्वाधिक 320.77 मिलियन मीट्रिक टन उत्पादन दर्ज किया, जबकि 2020-21 के लिए बागवानी उत्पादन 329.86 मिलियन मीट्रिक टन रहने का अनुमान है, जो पिछले वर्ष की तुलना में भी अधिक है। उन्होंने कहा, पीएम श्री नरेंद्र मोदी ने कहा है कि 21वीं सदी के भारत को कृषि उत्पादन में वृद्धि के बीच फसल कटाई के बाद खाद्य प्रसंस्करण क्रांति और मूल्य वर्धन की जरूरत है । किसानों को अपने गांव के पास आधुनिक भंडारण सुविधाएं मिलनी चाहिए। प्रधानमंत्री ने कहा कि कृषि क्षेत्र में अनुसंधान और विकास के साथ-साथ निजी क्षेत्र की भागीदारी बढ़ाने की वकालत की है।